Θωμάς Χάουαρντ (αξιωματικός Βρετανικού Στρατού, γενν. 1684)

Ο αντιστράτηγος **Θωμάς Χάουαρντ**, αγγλ.: *Thomas Howard* (1684 – 31 Μαρτίου 1753) ήταν αξιωματικός του Βρετανικού Στρατού και πρόγονος του κλάδου των σημερινών κόμητων του Έφινγκαμ.

## Βιογραφία

### Η νεανική ηλικία του
Ήταν ο μόνος επιζών γιος του Γεωργίου Χάουαρντ του Γκρέιτ Μπούκαμ, από τη σύζυγό του Άννα, κόρη του Θωμά Κίντερ, από το Λιούις.   Ο Γεώργιος Χάουαρντ ήταν νεότερος γιος του σερ Καρόλου Χάουαρντ του Ίστγουικ, ο οποίος ήταν δισεγγονός του Γουλιέλμου Χάουαρντ 1ου βαρόνου Χάουαρντ του Έφινγκαμ, μέσω του 2ου γιου του, σερ Γουλιέλμου Χάουαρντ του Λίνγκφιλντ. Ο μεγαλύτερος αδελφός του Γεωργίου, Φραγκίσκος, είχε διαδεχθεί τη θέση ως 5ος βαρόνος Χάουαρντ του Έφινγκαμ το 1681.   Ο Θωμάς Χάουαρντ βαπτίστηκε στο Γκρέιτ Μπούκαμ στις 13 Αυγούστου 1684.  Ο πατέρας του απεβίωσε στις 13 Δεκεμβρίου του ίδιου έτους, και η μητέρα του στις 16 Σεπτεμβρίου 1704.  Έπειτα ο Χάουαρντ ανέγειρε ένα μνημείο στους γονείς του και τα παιδιά τους Ερρίκο, Φραγκίσκο και Μαρία στην εκκλησία του Γκρέιτ Μπούκαμ στις 26 Νοεμβρίου 1744. 

### Στρατιωτική σταδιοδρομία
Ο Χάουαρντ κατατάχθηκε στον Στρατό ως σημαιοφόρος στις 4 Φεβρουαρίου 1703.   Κατά τη διάρκεια του Πολέμου της Ισπανικής Διαδοχής υπηρέτησε στην Ολλανδία και τη Γερμανία υπό τον Ιωάννη Τσώρσιλ δούκα του Μάρλμπορω,  και το 1707 ήταν παρών ως λοχαγός στο Σύνταγμα Πεζικού του Γουέιντ στη Μάχη της Αλμάνζα, όπου συνελήφθη αιχμάλωτος.   Ήταν αιχμάλωτος πολέμου στη Γαλλία για δύο χρόνια,  μετά προήχθη σε αντισυνταγματάρχη του 24ου Συντάγματος Πεζικού το 1708 . Υπηρέτησε στη Μάχη της Μπριουέγκα το 1710, όπου συνελήφθη ξανά.   Στις 15 Νοεμβρίου 1711 του απονεμήθηκε ο επίτιμος βαθμός του brevet ως συνταγματάρχης του Πεζικού.   Ο Χάουαρντ απολύθηκε για τις πολιτικές του απόψεις, αλλά επανήλθε στη θέση του από τον βασιλιά Γεώργιο Α΄,  but was promoted lieutenant-colonel of the 24th Regiment of Foot in 1708 and served at the Battle of Brihuega in 1710, where he was again captured. και το 1717 αγόρασε τη θέση του συνταγματάρχη του 24ου Συντάγματος Πεζικού, διαδεχόμενος τον στρατηγό Πρίμροουζ.  

Ο Χάουαρντ προήχθη σε ταξίαρχο το 1735.  Στις 27 Ιουνίου 1737, μετά το τέλος του αντιστράτηγου Τάτον, απομακρύνθηκε από το 24ο Σύνταγμα Πεζικού στον βαθμό του συνταγματάρχη των Μπαφ   – που ονομάζονταν έτσι για να διακρίνονται από τους Πράσινους Χάουαρντ, των οποίων ο συγγενής του σερ Κάρολος Χάουαρντ ήταν συνταγματάρχης (ο Κάρολος ήταν δισεγγονός του 5ου εξαδέλφου του).  Προήχθη σε υποστράτηγο το 1739,  και υπηρέτησε ως υπασπιστής του βασιλιά Γεωργίου Β' για αρκετά χρόνια. Το 1742 ο Χάουαρντ πήγε στη Φλάνδρα για να ενταχθεί στον Πραγματικό Στρατό υπό τη διοίκηση του λόρδου Στέιρ,  και διορίστηκε στο αξίωμα του κυβερνήτη του Μπέργουικ.   Την 1η Φεβρουαρίου 1743 προήχθη σε υποστράτηγο,   και υπηρέτησε υπό τον Γεώργιο Β' εκείνο το έτος στη Μάχη του Ντέτινγκεν.   Αποστρατεύτηκε το 1749 και παρέδωσε το σύνταγμά του στον γιο του Τζορτζ, ο οποίος διορίστηκε συνταγματάρχης στις 21 Αυγούστου.   Παρέμεινε Κυβερνήτης του Μπέργουικ μέχρι τον θάνατό του. 

### Οικογένεια
Στις 28 Φεβρουαρίου 1717 στην Αγία Μπριτζέτα του Δουβλίνου, ο Χάουαρντ νυμφεύτηκε τη Μαρία, τη νεότερη κόρη του Γουλιέλμου Μόρτον, επισκόπου του Μηθ, από τη 2η σύζυγό του, Μαρία.   Μαζί της άφησε παιδιά: 
* στρατάρχης σερ Γεώργιος Χάουαρντ, KB (1718–16 Ιουλίου 1796). Νυμφεύτηκε πρώτα τη λαίδη Λούσυ Γουέντγουορθ, κόρη του Θωμά Γουέντγουορθ 1ου κόμη του Στράφορντ, και έπειτα την Ελισάβετ Μπέκφορντ, κόρη του Πίτερ Μπέκφορντ της Τζαμάικα και χήρα του Θωμά Χάουαρντ 2ου κόμη του Έφινγχαμ (γιου του Φραγκίσκου 1ου κόμη). Με τη 2η σύζυγό του δεν απέκτησε παιδιά. Με την 1η του, το μόνο επιζόν παιδί του ήταν μία κόρη:  
** Άννα, παντρεύτηκε στις 20 Απριλίου 1780 τον στρατηγό Ριχάρδο Βάις και απεβ. στις 2 Αυγούστου 1784. Ο γιος της , Ριχάρδος Γουλιέλμος Χάουαρντ Βάις, ήταν ο κληρονόμος του στρατάρχη.  
* Φραγκίσκος, άγαμος. 
* Θωμάς, άγαμος. 
* Ερρίκος (14 Ιανουαρίου 1736 – 10 Σεπτεμβρίου 1811) από το Τάουερ Χάουζ, στο Άρουντελ . Νυμφεύτηκε πρώτα την Αικατερίνη, κόρη του αιδεσιμότατου Ιωάννη Κάρλτον του Κόλτσεστερ. Αυτή απεβίωσε τον Δεκέμβριο του 1762, και στις 6 Νοεμβρίου 1766 αυτός νυμφεύτηκε τη Μαρία (1745–29 Ιανουαρίου 1826), 2η κόρη του Κένεθ Μακένζη υποκόμη Φόρτροουζ. Από την 1η του σύζυγο απέκτησε δύο κόρες:   
** Αικατερίνη (1759–12 Απριλίου 1830), παντρεύτηκε τον αιδεσιμότατο Ροβέρτο Μπλέινυ από το Πίτσφορντ. 
** Μαρία, απεβ. στις 16 Δεκεμβρίου 1833, άγαμη. 
** Κένεθ Αλέξανδρος (29 Νοεμβρίου 1767 – 13 Φεβρουαρίου 1845), γιος του Ερρίκου Χάουαρντ από τη 2η σύζυγό του, τον διαδέχθηκε ως 11ος βαρόνος Χάουαρντ του Έφινγκαμ μετά το τέλος του Ριχάρδου Χάουαρντ 4ου κόμη του Έφινγκαμ (γιου του Θωμά 2ου κόμη) το 1816, και χρίστηκε κόμης του Έφινγχαμ το 1837. Είναι ο πρόγονος όλων των επόμενων κομήτων.  
* Ερριέτα Νταϊάνα, άγαμη. 
* Μαρία, παντρεύτηκε στις 13 Μαρτίου 1746 τον σερ Φραγκίσκο Βίνσεντ, 7ο βαρονέτο, και απεβ. στις 16 Αυγούστου 1757.  
* Αικατερίνη, παντρεύτηκε τον στρατάρχη Στάντχολμ Χόντζσον.  
* Σάρα (γενν. 31 Μαΐου 1738). 

Ο Θωμάς Χάουαρντ έζησε στην οδό Σάβιλ 8 (τώρα Σάβιλ Ρόου) από το 1735,  και απεβίωσε εκεί στις 31 Μαρτίου 1753.   Τάφηκε στο Γκρέιτ Μπούκαμ στις 6 Απριλίου.   Η διαθήκη του είχε ημερομηνία 14 Νοεμβρίου 1752, και επικυρώθηκε στις 11 Απριλίου 1753:   σε αυτήν άφησε το σπίτι στην οδό Σάβιλ, και την περιουσία του στο Τέτενχολ Ρέτζις στη σύζυγό του, και την υπόλοιπη περιουσία του στον μεγαλύτερο γιο του Γεώργιο.  Η χήρα του Μαρία Χάουαρντ απεβίωσε στις 5 Φεβρουαρίου 1782.  

## Αναφορές

Κατηγορία:Οικογένεια Χάουαρντ (αγγλική αριστοκρατία)